Villa Jovis

Villa Jovis («Jupiters villa»; også Villa Iovis, noen ganger feilstavet som Villa Ionis) er et romersk palass på Capri, i det sørlige  Italia, bygget av keiser Tiberius og fullført år 27 e.Kr. Tiberius regjerte hovedsakelig herfra til sin død i år 37 e.Kr.«Villa Jovis», Archäologisches Institut Heidelberg. Universitetet i Heidelberg. 2003

Villa Jovis er den største av de tolv tiberiske villaer på Capri som ble omtalt av historikeren Tacitus. Hele komplekset spenner over flere terrasser med en høydeforskjell på omtrent 40 meter og dekker om lag 7 000;m² (syv mål). Mens de gjenværende åtte vegger og trapper gir et hint om bygningens storhet. Som nye rekonstruksjoner viser, er villaen et bemerkelsesverdig vitnesbyrd om det første århundres romerske arkitektur.

 Beliggenhet og beskrivelse av palasset  
Villa Jovis ligger helt i nordøst på øya, over Monte Tiberio; høyde på 334 meter, noe er den nest høyeste topp på Capri, etter Monte Solaro (589 meter) i Anacapri.Krause (2003), s. 28

Den nordre bygningen inneholdt boliger, mens den sørlige var for administrativt bruk.Krause (2003), s. 82–83 Den østlige fløyen var ment for å motta gjester, mens det vestlige hadde en åpen hall, en  (ambulatio) som hadde et scenisk utsyn mot Anacapri.Krause (2003), s. 83

Da det var vanskelig å skaffe vann i byggeperioden, konstruerte de romerske ingeniørene et intrikat system for å samle regnvann fra takene og en stor cisterne som forsynte palasset med friskt vann..

Sør for hovedbygningen finnes rester etter et vakttårn. (specula) for rask teegrsfisk utveksling av budskap med fastlandet, ved hjelp av røksignaler.Krause (2003), s. 84

Adkomst til komplekset var bare mulig til fots, en bratt spasertur på omtrent to kilometer fra Capri by.

 Tiberius og hans liv på Capri 
Tilsynelatende var Tiberius' hovedmotiv med å flytte fra Roma til Capri at han mislikte det politiske spillet i Roma, og frykt for attentat. Villaen ligger på et meget bortgjemt sted på øya og Tiberius' kvarterer i de nordre og østlige deler av palasset var spesielt vanskelige å nå, og de var tungt bevoktet.

Villa Jovis er også, i det minste etter hva Suetonius har hevdet, stedet hvor Tiberius kunne nyte sine nedverdige lyster.Suetonius: The Lives of Twelve Caesars, Life of Tiberius 43, 44, 45 Moderne historikere betrakter disse historiene som overdrevne, men Suetonius' redegjørelser indikerer i det minste hvordan Tiberius ble oppfattet av folket i Roma.Wallace-Hadrill, Andrew (1984): Suetonius: The Scholar and His Caesars, Yale University Press, ISBN 0-300-03000-2

 Referanser 

 Litteratur 
 Barnes, J.M. (2008): Villa Iovis — A Sonnet Cycle. Tennyson Press, Reading MA..
 Krause, Clemens (2003): Villa Jovis — Die Residenz des Tiberius auf Capri. Zaberns Bildbände zur Archäologie (Mainz am Rhein)

 Eksterne lenker 
 Capri Online: Villa Jovis - Mount Tiberio 
 Fotografier fra Capri

Kategori:Palasser i Italia
Kategori:Capri
Kategori:Italias historie
Kategori:Byggverk i Campania